Lagarto

Lagarto garbiketako produktuen marka komertzial bat da, jatorriz "Lagarto" xaboia fabrikatzen eta merkaturatzen duena. Euskal Herrian jatorria zuen xaboi hori oso ezaguna egin zen Espainian XX. mendean, baita etxeko xaboiaren sinonimo bihurtzeraino ere.

Jantziak garbitzeko ere erabiltzen zen herriko garbilekuetan (latsagi edo ikuztegi ere deituak).

 Historia 
1860an, Juan Lizariturryk "J. Lizariturry y Compañía" enpresa sortu eta Donostian produktu kimikoen fabrika bat eraiki zuen, "La Providencia" izenekoa. Lau urte beranduago, Jose Antonio Rezolak bat egin eta enpresa "Lizariturry y Rezola" bihurtu zen, harrezkero bere izena izango zena.ABC. Una de las industrias de más solera de San Sebastián cumple los cien años 

1863an Bilbon antzekoa zen "Chimbo" marka sortu zuten. Marka biek arropa-garbitokien inguruan ohikoa zen animalia baten izena hartu zuten: batek Lagarto (muskerra), eta besteak Chimbo (txinboa).

Sortu eta hurrengo urtean, 1865eko abuztuaren 3an, enpresak bere fabrikan Elisabet II.a erreginaren bisita jaso zuen,Álbum Gráfico Descriptivo del País Vascongado - Años 1914-1915  "Probidentzia". 1924an, Alfontso Borboikoa eta Battenberg Asturiasko Printzeak eta Jaime Borboikoa eta Battenberg infanteak konpainiaren marka nagusia zen Lagarto xaboiaren fabrika bisitatu zuten.ABC. Las grandes industrias nacionales 

1920ko hamarkadan, Pedro Antequera Azpiri artista grafikoak konpainiaren zuzendaritza artistikoa bere gain hartu zuen eta 1924an Lagarto xaboiaren kartel klasikoa diseinatu zuen.Tesis doctoral. La crítica sobre diseño gráfico español en las revistas de arte comercial y publicidad 1900-1970  Kartel hau laster Espainiako publizitatearen ikurretako bat bihurtu zen. Horri esker, xaboi marka hau azkar zabaldu zen eta Lizariturry eta Rezolaren gainontzeko markak eklipsatu zuen. XX. mendean zehar, konpainiak bere produktuen katalogoa handitu zuen, pixkanaka garbiketa-produktuetan espezializatuz, detergenteak eta plater-garbigarriak fabrikatuz, beti xaboi naturalaren fabrikazioa ahaztu gabe.

1980ko hamarkadan, konpainiak bere jarduera guztia Zaragozako lantegi batera eraman zuen eta, hamarkada bat geroago, desagertu egin zen.El Mundo. El alfabeto del éxodo Egun Euroquímica enpresa gaztela-mantxarrak oraindik Lagarto xaboia ekoizten du.Página web de Euroquímica. Pastilla de Jabón Lagarto 

 Erreferentziak 

 Kanpo estekak 

Kategoria:Merkataritza-markak
Kategoria:Euskal Herriko markak
Kategoria:Xaboia
Kategoria:Desagertu edo beste enpresa batekin baturiko Euskal Enpresak
Kategoria:Donostiako enpresak